4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

ผลิตภัณฑ์เหล็กเส้นของบริษัทใช้ในงานคอนกรีตของการก่อสร้างทุกขนาด อาทิ
การก่อสร้างที่อยู่อาศัยทั้งส่วนบุคคลและเชิงพาณิชย์ โครงสร้างการคมนาคมทางถนนและทางราง
และระบบชลประทาน เป็นต้น แบ่งประเภทตามมาตรฐานอุตสาหกรรมได้ดังนี้

-   มาตรฐานอุตสาหกรรมเลขที่ มอก. 20-2543 สำหรับเหล็กเส้นกลม (Round Steel Bar)
    โดยมี ขนาดเส้นผ่านศูนย์กลาง 6 ถึง 25 มิลลิเมตร มีความยาว 10 เมตร และมีชั้นคุณภาพ
    SR24

-   มาตรฐานอุตสาหกรรมเลขที่ มอก. 24-2548 สำหรับเหล็กเส้นข้ออ้อย (Deformed Steel
    Bar) โดยมีขนาดเส้นผ่านศูนย์กลาง 10 ถึง 40 มิลลิเมตร มีความยาว 10 และ 12 เมตร
    ประกอบด้วยชั้นคุณภาพ 3 ชั้นคือ SD30, SD40 และ SD50

สำหรับวัตถุดิบหลักของบริษัทคือเหล็กแท่งเล็กหรือบิลเล็ต (Billet)
โดยมากมีขนาดความยาวมาตรฐาน 6 เมตร ขนาดหน้าตัดกว้างคูณยาว 100 x 100 มิลลิเมตร ถึง
150 x 150 มิลลิเมตร ซึ่งบริษัทเลือกนำเข้าเหล็กแท่งเล็กที่ผลิตจากสินแร่เหล็กเป็นหลัก
เพราะมีคุณภาพที่สม่ำเสมอกว่าและทำให้สามารถควบคุมการสูญเสียระหว่างการผลิตได้ดี
ประกอบกับการใช้ระบบลดความร้อนหรือผึ่งเย็นโดยใช้อากาศ (Air Cooling)
ในการลดอุณหภูมิของเหล็กเส้นที่ออกจากแท่นรีดบนเตียงลดอุณหภูมิ (Cooling Bed)
ในกระบวนการผลิต จึงทำให้เนื้อเหล็กมีคุณภาพที่สม่ำเสมอทั่วทั้งเส้นตลอดจนถึงเนื้อเหล็กภายใน

บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)
โดยมีสาระสำคัญและระยะเวลาที่ได้รับบัตรส่งเสริมดังต่อไปนี้

บัตรส่งเสริมการลงทุนเลขที่ 1186/2538 ลงวันที่ 30 มีนาคม พ.ศ. 2538

บริษัทได้รับส่งเสริมการลงทุนในกิจการผลิตเหล็กเส้นกลม
และเหล็กเส้นข้ออ้อยซึ่งเป็นกิจการประเภท 2.16 การผลิตเหล็กเส้น ตามบัตรส่งเสริมที่
1186/2538 ลงวันที่ 30 มีนาคม พ.ศ. 2538 เปิดดำเนินการผลิตได้ตั้งแต่วันที่ 17 สิงหาคม
พ.ศ. 2539 และฉบับแก้ไขเพิ่มเติมที่ 5204/2539 ลงวันที่ 9 กันยายน พ.ศ. 2539
และเริ่มรับสิทธิประโยชน์ตั้งแต่วันที่ 26 สิงหาคม 2539
ทั้งนี้มีรายละเอียดและระยะเวลาของสิทธิประโยชน์ที่บริษัทได้รับดังนี้

-   ได้รับการลดหย่อนภาษีเงินได้นิติบุคคลในอัตราร้อยละ 50 ของอัตราปกติเป็นเวลา 5
    ปีหลังจากสิ้นสุดการได้รับการยกเว้นภาษีนิติบุคคล โดยจะสิ้นสุดในวันที่ 25 สิงหาคม พ.ศ.
    2552

-   ได้รับอนุญาตให้หักค่าขนส่ง ค่าไฟฟ้า และค่าประปา เป็นค่าใช่จ่ายในอัตรา 2
    เท่าของค่าใช้จ่ายดังกล่าวที่จ่ายจริงเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น โดยจะสิ้นสุดการได้รับสิทธิประโยชน์ในวันที่
    25 สิงหาคม พ.ศ. 2549

-   ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ
    โดยจะสิ้นสุดการได้รับสิทธิประโยชน์ในวันที่ 25 สิงหาคม พ.ศ. 2549

-   ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
    ของรายได้ที่เพิ่มขึ้นจากปีก่อนจากการส่งออกสินค้า เป็นระยะเวลา 10 ปี
    นับแต่วันที่มีรายได้จากการประกอบกิจการนั้น ทั้งนี้รายได้จากการส่งออกของปีนั้นๆ
    จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง ยกเว้น 2 ปีแรก
    โดยจะสิ้นสุดการได้รับสิทธิประโยชน์ในวันที่ 25 สิงหาคม พ.ศ. 2549

-   ได้รับอนุญาตให้นำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้ง
    2
    ประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
    และอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

4.2 การตลาดและภาวะ การแข่งขัน

4.2.1 นโยบายและลักษณะการตลาดของบริษัท

กลยุทธ์การตลาดและการแข่งขันของบริษัท

ในปีที่ผ่านมาบริษัทยังคงใช้นโยบายการตลาดที่เน้นการรักษาอัตรากำไรมากกว่าการรักษาส่วนแบ่งทางการตลาด
เนื่องจากสภาวะความผันผวนของราคาวัตถุดิบอย่างรุนแรง
หากแต่ในระยะยาวแล้วบริษัทยังคงมุ่งมั่นที่จะสร้างส่วนแบ่งทางการตลาดอย่างต่อเนื่องเพื่อรักษาระดับการผลิตให้เกิดการประหยัดต่อขนาด
(Economy of Scale)
และใช้นโยบายในเรื่องของการควบคุมคุณภาพสินค้าด้วยการดูแลรักษาและปรับปรุงเครื่องจักรตลอดจนเทคโนโลยีในการผลิต
เพื่อให้สินค้าที่ผลิตได้มีคุณภาพที่สม่ำเสมอ พร้อมกับลดการสูญเสียและความผิดพลาดในการผลิต

กลยุทธ์ทางการตลาดที่สำคัญของบริษัทในการผลิตและจัดจำหน่ายเหล็กเส้นข้ออ้อยและเหล็กเส้นกลมของบริษัท
ได้แก่

-   เน้นการมีชนิดและขนาดสินค้าที่ครบถ้วนตามความต้องการของตลาด
    เพิ่มความสะดวกในการสั่งซื้อสินค้าของลูกค้า ณ ที่แห่งเดียว

-   รักษาชื่อเสียงในการเป็นผู้ผลิตที่นำเสนอสินค้าที่มีคุณภาพ จนเป็นที่ยอมรับมาอย่างต่อเนื่อง

-   มีความรวดเร็วและความตรงต่อเวลาในการจัดส่งสินค้า

-   ตั้งราคาที่เหมาะสมโดยคำนึงถึงสภาวะตลาดและการแข่งขัน

-   สร้างและกระชับความสัมพันธ์ที่ดีกับตัวแทนจำหน่ายของบริษัทอยู่เสมอ

-   

-   

-   

-   

-   

-   

กลุ่มลูกค้าเป้าหมายของบริษัท

กลุ่มลูกค้าเป้าหมายของบริษัทสามารถแบ่งได้เป็น 2 กลุ่ม ดังนี้

 ตัวแทนจำหน่าย ได้แก่ ยี่ปั๊ว หรือบริษัทผู้ค้าส่งเหล็กขนาดใหญ่ กลุ่มนี้จะมียอดสั่งซื้อจากบริษัท
คิดเป็น สัดส่วนถึงประมาณร้อยละ 90 และมีคำสั่งซื้อเป็นประจำทุกๆ เดือน
ทั้งนี้ส่วนใหญ่เป็นลูกค้าที่ติดต่อค้าขายกันมานานแล้วและมีความสัมพันธ์ที่ดี

-   

-   

-   

-   

-    ร้านค้ารายย่อย ผู้รับเหมาหรือผู้ประกอบการอสังหาริมทรัพย์
    บริษัทมีนโยบายที่จะใช้เงื่อนไขทางการค้าแบบระมัดระวังเกี่ยวกับการชำระเงินของลูกค้ากลุ่มนี้
    การขยายตลาดในกลุ่มนี้มีค่าใช้จ่ายในการดำเนินงานที่ค่อนข้างสูง
    แต่ก็สามารถขายสินค้าได้ในราคาที่ดีกว่าเป็นการทดแทน

[]

โดยบริษัทมีสัดส่วนการจำหน่ายผ่านกลุ่มลูกค้าตัวแทนจำหน่ายในกรุงเทพฯมีสัดส่วนมากที่สุดร้อยละ 90
โดยช่องทางการจัดจำหน่ายในเขตกรุงเทพฯ นี้นับว่ามีปริมาณการจำหน่ายเหล็กเส้นเป็นส่วนใหญ่
ของปริมาณการขายเหล็กเส้นทั้งหมดในประเทศ
เนื่องจากกลุ่มลูกค้าตัวแทนจำหน่ายในกรุงเทพจะมีฐานลูกค้าที่ครอบคลุมทั้งกลุ่มลูกค้าตัวแทนจำหน่ายในต่างจังหวัด
บริษัทรับเหมาก่อสร้าง และลูกค้ารายย่อย
เพราะฉะนั้นผู้ผลิตเหล็กเส้นทุกรายจะพยายามขายสินค้าผ่านทางกลุ่มลูกค้านี้เป็นอันดับแรกเนื่องจากทางบริษัทสามารถลดภาระการเก็บสินค้าคงคลัง
การทำการตลาด และการให้เครดิตลูกค้า
ดังนั้นถ้าบริษัทสามารถรักษาระดับหรือเพิ่มปริมาณการสั่งซื้อกับกลุ่มลูกค้าตัวแทนจำหน่ายในกรุงเทพนี้ได้ก็เท่ากับเป็นการป้องกันและเพิ่มส่วนแบ่งตลาดรวมได้เช่นกัน
แต่ในขณะเดียวกันทางบริษัทก็พยายามเพิ่มสัดส่วนในช่องทางการจัดจำหน่ายอื่นเช่นกัน
ซึ่งการเพิ่มสัดส่วนในสองกลุ่มหลังนี้
ทางบริษัทจะต้องดำเนินการอย่างระมัดระวังเนื่องจากตัวแทนจำหน่ายในต่างจังหวัดและผู้รับเหมาบางรายเป็นลูกค้าของกลุ่มตัวแทนจำหน่ายในกรุงเทพฯ
อยู่แล้ว

ในอุตสาหกรรมเหล็กเส้นตัวแทนจำหน่ายหนึ่งรายจะสั่งสินค้าจากผู้ผลิตหลายรายเพื่อเพิ่มอำนาจต่อรองรวมถึงลดความเสี่ยงจากความผันผวนจากการขาดแคลนสินค้า
และตัวแทนแต่ละรายจะพยายามสต็อกสินค้าให้มีความหลากหลายตามความต้องการของกลุ่มลูกค้าของตนเป็นหลักเพื่อที่จะตอบสนองความต้องการของลูกค้าได้อย่างรวดเร็วและรักษาฐานลูกค้าของตนเนื่องจากในอุตสาหกรรมเหล็กเส้นมีการแข่งขันกันพอสมควร
แต่อย่างไรก็ตามบริษัทสามารถรักษาอำนาจการต่อรองและตัวแทนจำหน่ายต่างๆ
ไว้ได้เนื่องจากบริษัทมีผลิตภัณฑ์ที่หลากหลายและสามารถตอบสนองได้อย่างรวดเร็วด้วยกำลังการผลิตที่สูงรวมถึงการบริการส่งสินค้าถึงมือลูกค้า
สำหรับรายชื่อตัวแทนจำหน่ายที่สำคัญของบริษัท ได้แก่ บริษัท พี.โอเวอร์ซีสตีล จำกัด (มหาชน),
บริษัท ตั้งฮงกี่ เทรดดิ้ง จำกัด, บริษัท ศักดิ์ชัยสตีล จำกัด, บริษัท ต.วรคุณ จำกัด, บริษัท
สินกิจไพบูลย์โลหะการ จำกัด, บริษัท ที.เค.เอ็ม เมทัล จำกัด เป็นต้น

นอกจากนี้ บริษัทยังได้เริ่มศึกษาการเพิ่มช่องทางในการกระจายสินค้าด้วยการเปิดตลาดส่งออก
เพื่อลดการพึ่งพิงการขายภายในประเทศแต่เพียงตลาดเดียว
และยังเป็นการช่วยเพิ่มอัตราการใช้กำลังการผลิตเพิ่มขึ้นอีกด้วย
โดยบริษัทมีแผนที่จะขอรับการรับรองมาตรฐานต่างๆ ที่เกี่ยวข้องและเป็นที่ยอมรับจากลูกค้าใหม่ๆ
เหล่านี้ เช่น มาตรฐาน ISO, JIS, British Standard เป็นต้น

นโยบายราคา

ในสภาวะการค้าปกติ บริษัทใช้วิธีการกำหนดโครงสร้างราคาแบบต้นทุนบวกส่วนเพิ่ม (Cost Plus
Margin) และในสภาวะที่มีการแข่งขันรุนแรง
บริษัทจะใช้นโยบายการตั้งราคาโดยอิงตามราคาตลาด และหากมีการตัดราคากันอย่างรุนแรง
บริษัทอาจพิจารณาลดจำนวนขายลงเพื่อหลีกเลี่ยงสงครามราคา
อย่างไรก็ตามในการเสนอราคาขั้นสุดท้ายกับลูกค้าแต่ละราย
บริษัทอาจมีเงื่อนไขทางการค้าที่แตกต่างกันได้ เช่น พิจารณาตามจำนวนที่สั่งซื้อ
ระยะเวลาการชำระเงิน ความเสี่ยงในการได้รับชำระเงิน
ตลอดจนขึ้นอยู่กับการบริหารเงินสดของบริษัทเอง

4.2.2 ภาวะอุตสาหกรรมและการแข่งขัน

ภาพรวมอุตสาหกรรมเหล็กเส้นในประเทศไทย

อุตสาหกรรมเหล็กเส้นมีความสัมพันธ์กับการลงทุนก่อสร้างเป็นสำคัญเช่นเดียวกันกับอุตสาหกรรมปูนซีเมนต์
ในสภาวะที่เศรษฐกิจของประเทศมีการขยายตัวสูง
โดยเฉพาะทางด้านการลงทุนทั้งจากภาครัฐและเอกชนในโครงการต่างๆ ไม่ว่าจะเป็นภาคที่อยู่อาศัย
พาณิชยกรรม อุตสาหกรรม ระบบสาธารณูปโภคต่างๆ การก่อสร้างเขื่อนและระบบชลประทาน
ตลอดจนการปรับปรุงและซ่อมแซมอาคารสิ่งก่อสร้าง
ล้วนแต่ส่งผลดีต่อเนื่องมายังอุตสาหกรรมเหล็กเส้นโดยตรง
ในทางกลับกันหากปริมาณการก่อสร้างเหล่านี้หดตัวลง
ก็ย่อมส่งผลให้ปริมาณการใช้เหล็กเส้นชะลอตัวลงตามไปด้วย
การประเมินอุปสงค์ของเหล็กเส้นจึงอาจทำได้จากการคาดการณ์สภาวะเศรษฐกิจและการลงทุนในประเทศ
รวมถึงแนวนโยบายของภาครัฐที่เกี่ยวกับโครงการลงทุนก่อสร้างต่างๆ

ในปี 2553
แม้ว่าภาวะเศรษฐกิจของไทยจะมีหลายภาคส่วนปรับตัวดีขึ้นภายหลังจากเผชิญวิกฤติการณ์การเงินในต่างประเทศ
ตลอดจนมีแผนการกระตุ้นเศรษฐกิจของภาครัฐออกมาอย่างต่อเนื่อง
แต่ก็ยังมีอุปสรรคสำคัญหลายประการที่ส่งผลต่อความต้องการบริโภคเหล็กเส้น ที่สำคัญได้แก่
เหตุการณ์ความไม่สงบจากการชุมนุมทางการเมืองและการจราจล
อุทกภัยที่เกิดขึ้นรุนแรงในหลายจังหวัด
ปัญหาภาคอุตสาหกรรมกับการจัดการสิ่งแวดล้อมและความชัดเจนของกฎหมาย
ความผันผวนของราคาเหล็ก และการแข่งขันทางด้านราคาจากการที่มีอุปทานส่วนเกิน เป็นต้น

นอกจากนี้ ด้วยเหตุที่วัตถุดิบหลักที่ใช้ผลิตเหล็กเส้น ได้แก่ เหล็กแท่งเล็ก (Billet)
ซึ่งเป็นต้นทุนส่วนใหญ่ของเหล็กเส้นล้วนต้องพึ่งพิงการนำเข้าจากต่างประเทศเป็นหลัก
แม้เหล็กแท่งเล็กที่ผลิตได้ในประเทศก็ยังต้องพึ่งพิงการนำเข้าเศษเหล็กเช่นกัน
ดังนั้นสภาวะการค้าและราคาเหล็กในตลาดโลกจึงส่งผลกระทบโดยตรงต่อปริมาณและราคาเหล็กเส้นในประเทศอย่างหลีกเลี่ยงไม่ได้

บาท/ตัน

[]

ที่มา: ราคาเหล็กเส้นและราคาบิลเล็ตของบริษัท

เหล็กและเหล็กกล้านับเป็นสินค้าโภคภัณฑ์ (Commodity) ประเภทหนึ่ง
มีการเปลี่ยนแปลงของราคาไปในทิศทางเดียวกันกับราคาสินค้าโภคภัณฑ์ชนิดอื่น อาทิ โลหะ น้ำมัน
และถ่านหิน

สำหรับราคาเหล็กเส้นในประเทศในปีที่ผ่านมานั้น
ในช่วงครึ่งปีแรกมีการทยอยปรับตัวขึ้นต่อเนื่องมาจากปลายปีก่อนหน้า
แต่มาปรับตัวลดลงในช่วงไตรมาสที่สาม และมาปรับตัวเพิ่มขึ้นอีกครั้งในช่วงเกือบสิ้นปี
(ดูรูปกราฟด้านบน) ซึ่งเป็นการปรับตัวไปในทิศทางเดียวกันกับราคาเหล็กโลก
หากแต่จะมีความล่าช้าในการปรับตัวและมีขนาดของการปรับตัวที่น้อยกว่า
อันเนื่องมาจากปริมาณการค้าในประเทศมีไม่หนาแน่นในบางช่วงเวลา

ภาวะการแข่งขัน

เนื่องจากการผลิตเหล็กเส้นใช้เทคโนโลยีที่ไม่สูงมากนัก
จึงมีผู้ประกอบการในประเทศไทยจำนวนมากรายทั้งขนาดเล็กและขนาดใหญ่
โดยมีกำลังการผลิตรวมกันประมาณ 4 ล้านตันต่อปี
ซึ่งสูงกว่าความต้องการบริโภคในประเทศที่มีปริมาณเพียง 2 ล้านตันเศษต่อปี
คิดเป็นอัตราการใช้กำลังการผลิตเฉลี่ยเพียงร้อยละ 50
ผู้ผลิตแต่ละรายที่กล่าวถึงต่างก็ผลิตเหล็กเส้นตามมาตรฐานที่กำหนดโดยสำนักงานมาตรฐานอุตสาหกรรมไทย
(สมอ.) จึงอาจกล่าวได้ว่าสินค้าที่ผลิตไม่มีความแตกต่างกัน
ฉะนั้นนอกจากจะต้องอาศัยการบริหารจัดการเพื่อควบคุมต้นทุนการผลิตที่ดีแล้ว
ในการแข่งขันยังต้องอาศัยกลยุทธ์ทางด้านราคาเป็นหลักเช่นเดียวกับสินค้าโภคภัณฑ์ (Commodity)
ประเภทอื่น

จากนโยบายการตลาดของบริษัทที่ให้ความสำคัญกับอัตรากำไรมากกว่าปริมาณขาย
ทำให้บริษัทเลือกที่จะผลิตและทำตลาดเหล็กเส้นในชนิดและขนาดที่มีผู้ผลิตได้จำนวนน้อยรายและ/หรือมีต้นทุนผลิตที่สูง
จึงเป็นสินค้าที่มีอัตรากำไรที่สูงกว่าชนิดอื่นโดยเปรียบเทียบ ทั้งนี้
เป็นผลมาจากการเพิ่มเติมส่วนขยายของสายการผลิตเหล็กเส้นของบริษัทในปี 2547 ที่ผ่านมา
ซึ่งนับเป็นเทคโนโลยีการผลิตที่ทันสมัย
สามารถผลิตเหล็กได้ในคุณภาพที่สม่ำเสมอและมีต้นทุนต่ำกว่าคู่แข่ง
โดยสัดส่วนของเหล็กเส้นกลมขนาดเล็กที่บริษัทผลิตได้นี้ มีสัดส่วนที่เพิ่มขึ้นอย่างต่อเนื่อง
ตามตารางข้างล่างนี้

  --------------------- -------- -------- -------- -------- -------- --------
  เหล็กเส้นกลมขนาดเล็ก     ปี 2548   ปี 2549   ปี 2550   ปี 2551   ปี 2552   ปี 2553

  ร้อยละของการผลิตทั้งหมด   22.97    39.97    64.31    43.13    31.91    44.31
  --------------------- -------- -------- -------- -------- -------- --------

4.2.3 การจัดหาผลิตภัณฑ์หรือบริการ

รายละเอียดที่ตั้งโรงงาน

ปัจจุบันบริษัทมีโรงงานรีดทั้งสิ้น 2 โรงงานซึ่งมีพื้นที่รวมกันทั้งสิ้น 24,000 ตารางเมตร
ตั้งอยู่ในบริเวณเดียวกัน ณ เลขที่ 8 หมู่ที่ 7 ตำบลแม่รำพึง อำเภอบางสะพาน
จังหวัดประจวบคีรีขันธ์ บริษัทแยกการผลิตในแต่ละโรงงานตามขนาดของเหล็กเส้นที่รีด
โดยโรงงานรีดแรกทางบริษัทจะใช้รีดเหล็กเส้นขนาดเส้นผ่านศูนย์กลาง 6-40 มม.
และโรงงานรีดที่สองจะใช้รีดเหล็กเส้นขนาดขนาดเส้นผ่านศูนย์กลาง 9-16 มม.
โรงงานรีดทั้งสองสามารถรีดเหล็กเส้นข้ออ้อยและเหล็กเส้นกลม โดยทางบริษัทมีกำลังการผลิตสูงสุด
720,000 ตันต่อปี โรงงานรีดแต่ละโรงของบริษัทมีรายละเอียดดังตารางข้างล่างนี้

รายละเอียดเกี่ยวกับโรงงานรีดแต่ละโรงงานรีดของบริษัท (ณ วันที่ 31 ธันวาคม 2553)

+----------+-------------+-----------------+---------------------------+
| โรงงาน   | พื้นที่         | ขั้นตอนการผลิต     | เครื่องจักร / สายการผลิต      |
|          | (ตารางเมตร) |                 |                           |
+----------+-------------+-----------------+---------------------------+
| โ        | 12,000      | -การเพิ่มความ     | -เตาประเภท Reheating      |
| รงงานรีดที่ |             | ร้อนให้เหล็กแท่งเล็ก | Furnace แบบ Pusher Type   |
| 1        |             | (Billet)        | ขนาด 70 ตัน/ชม.            |
|          |             |                 |                           |
|          |             | -การรีดเหล็ก      | - เครื่องรีด Roughing Mill   |
|          |             |                 | จำนวน 7 แท่น               |
|          |             | -การลดอุณหภูมิของ  |                           |
|          |             | เหล็กเส้นที่รีดแล้ว   | -เครื่องรีด Intermediate     |
|          |             |                 | Mill จำนวน 2 แท่น          |
|          |             | - การมัดเหล็กเส้น  |                           |
|          |             |                 | - เครื่องรีด Finishing Mill  |
|          |             |                 | จำนวน 2 แท่น               |
|          |             |                 |                           |
|          |             |                 | - แท่นลดอุณหภูมิเหล็กเส้น       |
|          |             |                 | (Cooling Bed)             |
+----------+-------------+-----------------+---------------------------+
| โ        |             |                 | - เครื่องรีด Finishing Mill: |
| รงงานรีดที่ |             |                 | Block Mill                |
| 1        |             |                 |                           |
| (ส่ว      |             |                 | - แท่นลดอุณหภูมิเหล็กเส้น       |
| นต่อขยาย) |             |                 | (Cooling Bed)             |
+----------+-------------+-----------------+---------------------------+
| โ        | 12,000      | -การเพิ่มความ     | - เตาประเภท Reheating     |
| รงงานรีดที่ |             | ร้อนให้เหล็กแท่งเล็ก | Furnace แบบ Pusher Type   |
| 2        |             | (Billet)        | ขนาด 55 ตัน/ชม.            |
|          |             |                 |                           |
|          |             | - การรีดเหล็ก     | - เครื่องรีด Roughing Mill   |
|          |             |                 | จำนวน 7 แท่น               |
|          |             | -การลดอุณหภูมิของ  |                           |
|          |             | เหล็กเส้นที่รีดแล้ว   | - เครื่องรีด Intermediate    |
|          |             |                 | Mill จำนวน 4 แท่น          |
|          |             | - การมัดเหล็กเส้น  |                           |
|          |             |                 | - เครื่องรีด Finishing Mill  |
|          |             |                 | จำนวน 12 แท่น              |
|          |             |                 |                           |
|          |             |                 | - แท่นลดอุณหภูมิเหล็กเส้น       |
|          |             |                 | (Cooling Bed)             |
+----------+-------------+-----------------+---------------------------+

ตารางแสดงกำลังการผลิตสูงสุดและปริมาณการผลิตของบริษัทในช่วง 3 ปีที่ผ่านมา เป็นดังนี้

  ------------------------------ -------------- -------------- ------------
                                 2551           2552           2553

  จำนวนเครื่องจักรทั้งหมด             2              2              2

  กำลังการผลิตสูงสุด (ตัน/ปี)*         720,000        720,000        720,000

  ปริมาณการผลิตจริง (ตัน/ปี)**        123,256        88,475         92,531

  การใช้กำลังการผลิตจริง (%)         17             12             13

  อัตราการเพิ่มของปริมาณการผลิต (%)   97.32          -28.22         4.58
  ------------------------------ -------------- -------------- ------------

หมายเหตุ *กำลังการผลิตสูงสุดคำนวณบนพื้นฐานทางวิศวกรรม
ด้วยสมมุติฐานการสับเปลี่ยนการผลิตเหล็กเส้นขนาดต่างๆ คละกันไป อย่างไรก็ตาม
ปัจจุบันเน้นการทำตลาดและผลิตสินค้าขนาดกลางและเล็กซึ่งใช้ระยะเวลาการผลิตต่อหน่วยมากกว่า
อัตราการใช้กำลังการผลิตในปัจจุบันจึงถือได้ว่าอยู่ในระดับที่น่าพอใจ

**ปริมาณการผลิตรวมของสินค้าทุกประเภท ในปี 2551 รวมการรับจ้างผลิตเหล็กเส้นจำนวน
8,647 ตัน

ขบวนการผลิตสินค้า

ขบวนการผลิตของบริษัทเริ่มจากการเผาเพื่อเพิ่มอุณหภูมิให้กับเหล็กแท่งเล็ก (Billet) จนถึง
1,200 องศาเซลเซียส จากนั้นก็เริ่มขบวนการรีด
โดยนำเหล็กแท่งวิ่งผ่านแท่นรีดซึ่งจำนวนแท่นรีดขึ้นอยู่กับขนาดของเหล็กเส้นที่ทางบริษัทต้องการ
จากนั้นจะนำเหล็กเส้นที่รีดตามขนาดที่ต้องการแล้วมาทำให้เย็นลงโดยใช้วิธี Air Cooling
ซึ่งจะทำให้เหล็กเส้นมีคุณภาพที่สม่ำเสมอทั่วทั้งเส้นและมีคุณสมบัติทางกลตามที่ต้องการ
แล้วจึงทำการแยกบรรจุเพื่อจัดเก็บหรือเตรียมจัดส่งให้ลูกค้า
สำหรับการปรับเปลี่ยนสายการผลิตเพื่อผลิตเหล็กเส้นต่างขนาดหรือต่างชั้นคุณภาพนั้น
บริษัทสามารถปรับเปลี่ยนได้อย่างรวดเร็วโดยใช้เวลาประมาณ 2-4
ชั่วโมงจึงนับเป็นขบวนการผลิตที่มีความยืดหยุ่นสูงมากรายหนึ่ง
รายละเอียดการผลิตแสดงอยู่ในแผนภูมิข้างล่างนี้

Process of Steel Bar Rolling Mill

วัตถุดิบและผู้จัดจำหน่ายวัตถุดิบ

เหล็กแท่งเล็ก (Billet) เป็นวัตถุดิบที่สำคัญของการผลิตเหล็กเส้น มีมูลค่าประมาณร้อยละ 80-85
ของราคาเหล็กเส้น กระบวนการผลิตของบริษัทเริ่มต้นจากการนำเหล็กแท่งเล็ก (Billet)
มาเพิ่มอุณหภูมิและรีดเหล็กแท่งเล็กที่เพิ่มอุณหภูมิแล้วให้เป็นเหล็กเส้นตามขนาดที่ต้องการ
แต่อย่างไรก็ตามเนื่องจากเหล็กเส้นของบริษัทมีหลายชั้นคุณภาพ ดั้งนั้นคุณสมบัติของเหล็กแท่งเล็ก
(Billet) จึงแตกต่างกันตามชนิดของผลิตภัณฑ์

บริษัทให้ความสำคัญต่อคุณภาพของผลิตภัณฑ์มาโดยตลอด จึงมีนโยบายในการจัดหาเหล็กแท่งเล็ก
(Billet) โดยการนำเข้ามาจากผู้ผลิตชั้นนำในประเทศต่างๆ ทั่วโลก เช่น กลุ่มสหภาพโซเวียต
(CIS) ตุรกี เม็กซิโก และจีน เป็นต้น เพื่อลดความเสี่ยงจากความผันผวนในกรณีขาดแคลนวัตถุดิบ
นอกจากนี้ทางบริษัทยังได้ประสิทธิภาพในแง่ของต้นทุนเพราะสามารถสั่งซื้อวัตถุดิบได้ครั้งละจำนวนมากผ่านการขนส่งโดยเรือเดินทะเลขนาดใหญ่เพื่อมาขึ้นที่ท่าเรือประจวบซึ่งตั้งอยู่ห่างจากโรงงานเพียง
4 กิโลเมตร ช่วยให้ประหยัดค่าขนถ่ายและค่าขนย้ายเข้าสู่โรงงาน นอกจากนี้ในการสั่งซื้อวัตถุดิบ
ยังสามารถอ้างอิงปริมาณกับทางกลุ่มสหวิริยาที่มีการสั่งซื้อวัตถุดิบเหล็กประเภทต่างๆ (Slab,
Billet, Bloom) ในปริมาณที่สูง เพื่อเพิ่มอำนาจในการต่อรองราคาและเงื่อนไขการค้า

ผลกระทบต่อสิ่งแวดล้อม

บริษัทได้รับความเห็นชอบในรายงานผลกระทบสิ่งแวดล้อมจากคณะกรรมการสิ่งแวดล้อมแห่งชาติเมื่อวันที่
15 กรกฎาคม 2539
ว่าทางบริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมมาโดยตลอดอย่างเคร่งครัด
สำหรับรายละเอียดรายการตรวจสอบสิ่งแวดล้อม ณ วันที่ 31 ธันวาคม 2553
มีผลการตรวจสอบผ่านตามมาตรฐานของกรมโรงงานและคณะกรรมการสิ่งแวดล้อมแห่งชาติ
โดยมีรายละเอียดตามตารางข้างล่างนี้

+----------------------------+-----------+---------------+------------+
| มาตรการที่ติดตามตรวจสอบ       | พารามิเตอร์ | ค่ามาตรฐาน     | ผ          |
|                            |           |               | ลการตรวจวัด |
+============================+===========+===============+============+
| 1.คุณภาพอากาศในบรรยากาศ     | - TSP     | ไม่เกิน 0.33    | 0.028 –    |
|                            |           | mg/m³         | 0.048      |
+----------------------------+-----------+---------------+------------+
|                            | - PM-10   | ไม่เกิน 0.12    | 0.010 –    |
|                            |           | mg/m³         | 0.028      |
+----------------------------+-----------+---------------+------------+
|                            | - SO₂     | ไม่เกิน 0.30    | 0.0032 –   |
|                            |           | mg/m³         | 0.0392     |
+----------------------------+-----------+---------------+------------+
|                            | - NO₂     | ไม่เกิน 0.32    | 0.0085 –   |
|                            |           | mg/m³         | 0.0121     |
+----------------------------+-----------+---------------+------------+
| 2.ค                        | -         | ไม่เกิน 240     | 147        |
| ุณภาพอากาศจากปล่องระบายอากาศ | Pa        | mg/m³         |            |
|                            | rticulate |               |            |
+----------------------------+-----------+---------------+------------+
|                            | - SO₂     | ไม่เกิน 800 ppm | 569        |
+----------------------------+-----------+---------------+------------+
|                            | - NO_(X)  | ไม่เกิน 200     | 82.5       |
|                            |           | mg/m³         |            |
+----------------------------+-----------+---------------+------------+
| 3.ระ                       | - Leq 24  | ไม่เกิน 70      | 56.68      |
| ดับความดังเสียงบริเวณรอบโรงงาน | hr        | dB(A)         |            |
+----------------------------+-----------+---------------+------------+
|                            |           |               |            |
+----------------------------+-----------+---------------+------------+
| 4                          | - SO₂     | ไม่เกิน 13      | <0.01      |
| .คุณภาพอากาศภายในสถานประกอบ |           | mg/m³         |            |
| การ                        |           |               |            |
+----------------------------+-----------+---------------+------------+
|                            | - CO      | ไม่เกิน 55      | 1.1        |
|                            |           | mg/m³         |            |
+----------------------------+-----------+---------------+------------+
|  5.ค                       |  - WBGT   | ไม่เกิน 34      | 33.5       |
| ่าความร้อนภายในสถานประกอบการ |           | ^(o)C         |            |
+----------------------------+-----------+---------------+------------+
| 6.ระดับคว                   | - Leq 8   | ไม่เกิน 90      | 87.6       |
| ามดังเสียงภายในสถานประกอบการ | hrs       | dB(A)         |            |
+----------------------------+-----------+---------------+------------+
| 7.คุณภาพน้ำผิวดิน              | - อุณหภูมิ   | *1            | 29.6       |
+----------------------------+-----------+---------------+------------+
|                            | - pH      | 5.0-9.0       | 7.19       |
+----------------------------+-----------+---------------+------------+
|                            | - BOD5    | ไม่มากกว่า 2    | 0.8        |
|                            |           | mg/L          |            |
+----------------------------+-----------+---------------+------------+
|                            | - DO      |   ----------  | 5.1        |
|                            |           |   ไม่น้อยกว่า 4  |            |
|                            |           |   mg/L        |            |
|                            |           |               |            |
|                            |           |   ----------  |            |
+----------------------------+-----------+---------------+------------+
|                            | - Oil &   | ไม่มากกว่า 5    | <2         |
|                            | Grease    | mg/L          |            |
+----------------------------+-----------+---------------+------------+
|                            | - Fe      | - mg/L        | 1.4        |
+----------------------------+-----------+---------------+------------+
|                            | - Total   | ไม่มากกว่า      | 4.6 x 10²  |
|                            | Coliform  | 20,000        |            |
|                            |           | MPN/100ml     |            |
|                            | Bacteria  |               |            |
+----------------------------+-----------+---------------+------------+
|                            | -TDS      |  - mg/L       | 16,679     |
|                            |           |               |            |
|                            | - SS      | - mg/L        | 44.3       |
+----------------------------+-----------+---------------+------------+
| หมายเหตุ *1 =               |           |               |            |
| อุณหภูมิของน้ำจะต้อ             |           |               |            |
| งไม่สูงกว่าอุณหภูมิตามธรรมชาติเกิน |           |               |            |
| 3 ^(o)C                    |           |               |            |
+----------------------------+-----------+---------------+------------+